2.

Pēc 19. punkta (Eiropas Parlamenta un Padomes Direktīva 2001/77/EK) iekļauj šādus punktus: “20. 32003 R 1228: Eiropas Parlamenta un Padomes 2003. gada 26. jūnija Regula (EK) Nr. 1228/2003 par nosacījumiem attiecībā uz pieeju tīklam elektroenerģijas pārrobežu tirdzniecībā (OV L 176, 15.7.2003., 1. lpp.). Regulas noteikumus šā līguma vajadzībām pielāgo šādi: a) 12. panta 2. punktā minētos uzdevumus EBTA valstu vārdā jāveic EBTA valstu pārvaldes iestādēm; b) Attiecīgo EBTA valstu novērotājus uzaicina piedalīties Komitejas, kas izveidota ar 13. pantu, sanāksmē. EBTA valstu pārstāvji neierobežoti piedalās komitejas darbā, bet tiem nav balsstiesību. 21. 32003 D 0796: Komisijas 2003. gada 11. novembra Lēmums 2003/796/EK, ar ko izveido Eiropas Elektroenerģijas un gāzes regulatoru grupu (OV L 296, 14.11.2003., 34. lpp.). 22. 32003 L 0054: Eiropas Parlamenta un Padomes 2003. gada 26. jūnija Direktīva 2003/54/EK par kopīgiem noteikumiem attiecībā uz elektroenerģijas iekšējo tirgu un par Direktīvas 96/92/EK atcelšanu (OV L 176, 15.7.2003., 37. lpp.) Direktīvas noteikumus šā līguma vajadzībām pielāgo šādi: a) 3. panta 2. punktā vārdus “Līguma noteikumus, īpaši tā 86. pantu” aizstāj ar vārdiem “EEZ Līguma noteikumus, jo īpaši tā 59. pantu”; b) 3. panta 8. punktā vārdus “Kopienas interesēm” aizstāj ar vārdiem “Līgumslēdzēju pušu interesēm”; c) 3. panta 8. punktā vārdus “Līguma 86. pantu” aizstāj ar vārdiem “EEZ līguma 59. pantu”; d) 10. panta beigās pievieno šādu tekstu: “Šis noteikums neattiecas uz Lihtenšteinu.”; e) 23. panta 8. punktā vārdus “Līguma noteikumus un īpaši tā 82. pantu” aizstāj ar vārdiem “EEZ Līguma noteikumus un īpaši tā 54. pantu”; f) 26. panta 1. punkta pēdējā teikumā pievieno šādu tekstu: “un Islande”; g) 26. panta 2. punkta teksts ir šāds: “EBTA valsts, kurā pēc EEZ Apvienotās komitejas 2005. gada 2. decembra Lēmuma Nr. 146/2005 spēkā stāšanās tehnisku iemeslu dēļ ir ievērojamas grūtības attiecībā uz tirgus atvēršanu konkrētām ierobežotām tādu patērētāju grupām, kas nav mājsaimniecību patērētāji un kas minēti 21. panta 1. punkta b) apakšpunktā, var lūgt piešķirt atkāpi no šā noteikuma, ko EBTA uzraudzības iestāde tai var piešķirt uz laiku, kas nepārsniedz 18 mēnešus pēc EEZ Apvienotās komitejas 2005. gada 2. decembra Lēmuma Nr. 146/2005 spēkā stāšanās dienas”; h) Islandi uzskata par mazu, izolētu sistēmu 2. panta 26. punkta nozīmē. Tādējādi attiecīgi piemēro 15. pantā minēto atkāpi. 23. 32003 L 0055: Eiropas Parlamenta un Padomes 2003. gada 26. jūnija Direktīva 2003/55/EK par kopīgiem noteikumiem attiecībā uz dabasgāzes iekšējo tirgu un par Direktīvas 98/30/EK atcelšanu (OV L 176, 15.7.2003., 57. lpp.), kas labota ar OV L 16, 23.1.2004., 74. lpp. Direktīvas noteikumus šā līguma vajadzībām pielāgo šādi: a) 3. panta 2. punktā vārdus “Līguma noteikumus, īpaši 86. pantu” aizstāj ar vārdiem “EEZ Līguma noteikumus, īpaši 59. pantu”; b) 3. panta 5. punktā vārdus “Kopienas interesēs” aizstāj ar vārdiem “Līgumslēdzēju pušu interesēs”; c) 3. panta 5. punktā vārdus “Līguma 86. pantu” aizstāj ar vārdiem “EEZ Līguma 59. pantu”; d) 9. panta beigās pievieno šādu tekstu: “Šis noteikums neattiecas uz Lihtenšteinu.”; e) 17. panta 2. punkta pirmā teikuma beigās pievieno šādu tekstu: “,kā minēts un pielāgots EEZ Līguma mērķiem.”; f) 25. panta 8. punktā vārdus “Līguma noteikumus un īpaši tā 82. pantu” aizstāj ar vārdiem “EEZ Līguma noteikumus un īpaši tā 54. pantu”; g) Norvēģija no 2004. gada 10. aprīļa jāuzskata par jaunu tirgu 2. panta 31. punkta nozīmē. Tādējādi 28. panta 2. punktā attiecīgi jāpiemēro minēto atkāpi; h) Attiecīgo EBTA valstu novērotājus uzaicina piedalīties Komitejas, kas izveidota ar 30. pantu, sanāksmē. EBTA valstu pārstāvji neierobežoti piedalās komitejas darbā, bet tiem nav balsstiesību.”